Deganat de la Facultat de Medicina

Campus Casanova

Casanova, 143

08036 Barcelona

Tema: reunió amb les vicerectores de Política Acadèmica i Convergència Europea i de Professorat

Benvolguda degana,

Per indicació de les vicerectores Anna Guitart i Carme Figueras, vull demanar-te que facis una reserva d’agenda per al proper dia:

dilluns, 14 de març de 2016

de 16 a 18 hores, aproximadament

amb motiu de la visita que duran a terme a la Facultat de Medicina les dues vicerectores amb la finalitat de tractar amb l’equip deganal i altres membres que consideris oportú (directors de departament, caps d’estudis, cap de l’Administració de Centre i cap de l’Oficina d’Afers Generals) els temes següents:

* planificació academicodocent
* gestió de professorat

Per això, et demano que des del Deganat es convoqui a partir de les 18 h tot el personal acadèmic adscrit que estigui interessat a assistir-hi.

Et sol·licito, també, poder disposar d’un canó de projecció per facilitar la presentació de documents.

Finalment, tingueu en compte que la data de la reunió s’ha confirmat, però pot variar si es presenta algun imprevist ineludible en les agendes de les vicerectores.

Resto a la teva disposició per aclarir qualsevol dubte.

Cordialment,

[*Espai per a la signatura*]

Maria Guitart

Secretària del Vicerectorat de Professorat

Barcelona, 25 de febrer de 2016